Togod

Togod () on maalaiskunta ja sen keskuskylä Novgorodin alueen Holmin piirissä Venäjällä. Se sijaitsee Bolšoi Tuder -joen varrella 40 kilometriä Holmista itään. Kylässä on 146 ja kunnassa 810 asukasta (vuonna 2011)Generalnyi plan, s. 21..

Maantiede ja asutus
Togodin kunnan pinta-ala on 609,32 neliökilometriä. Se rajoittuu pohjoisessa Novgorodin alueen Poddorjen ja idässä Marjovon piireihin, kaakossa Tverin alueeseen, etelässä Holmin piirin Morhovon sekä lännessä Holmin ja Krasnyi Borin kuntiin.Generalnyi plan, s. 15–16. Suurimmat joet ovat Lovat sekä Bolšoi ja Malyi Tuder. Hyötykaivannaisiin kuuluvat turve ja sora.Generalnyi plan, s. 17–18.

Keskuskylän lisäksi kuntaan kuuluu 48 kylää: Apolets, Bezzabotšaja, Bobovištše, Borisovo, Borok, Demidovo, Dol, Dolgije Nivy, Feduly, Filino, Gruzdiha, Hvoinovo, Hotino, Iljinskoje, Istrubištše, Jamištši, Jazovka, Kalinkino, Kamenka, Kliny, Korpovo, Kotitsy, Krasnyi Klin, Krušinskoje, Krutyje Rutšji, Losinaja Golova, Lytkino, Mamonovo, Nahod, Poljani, Ponomarevo, Radilovo, Ratno, Rjabovo, Rogozino, Seltso, Sidorovka, Sopki, Staroje, Stifonovka, Syrmoloty, Tšetovižnja, Udoby, Ustje, Vysokoje, Vystavka, Zalesje ja ZuiGeneralnyi plan, s. 16.. Suurimmat asutuskeskukset ovat 161 asukkaan Zalesje ja 147 asukkaan Nahod. Kahdessatoista kylässä ei ole lainkaan vakituista asutusta.Generalnyi plan, s. 19–21. Nahodin kunta liitettiin Togodiin vuonna 2010.

Liikenne, talous ja palvelut
Togodin kautta kulkee Marjovon, Velilyn ja Holmin välinen maantie.

Seudun pääelinkeino on maatalous, joka on kärsinyt suuresti Neuvostoliiton hajoamista seuranneesta talousromahduksesta. Kunnassa toimii neljä yksityistilaa. Lisäksi harjoitetaan puunhankintaa. Suuri osa työvoimasta työskentelee kunnan ulkopuolella. Työttömiä on 16 % ja 13 % saa elantonsa palstaviljelmistään.Generalnyi plan, s. 18–19.

Keskuskylän palveluihin kuuluvat lastentarha, peruskoulu, kulttuuritalo, kirjasto, lääkintäasema ja posti. Julkisia palveluja on myös Nahodissa ja eräissä muissa kylissä. Vähittäiskaupasta vastaa piirin kulutusosuuskunta.Generalnyi plan, s. 27–28.

Nähtävyydet
Seudulla sijaitsee useita muinaisia asuin- ja hautapaikkoja. Zalesjen länsipuolella on muinaislinna ja Slepitšnon luoteispuolella uhrikivi. Rakennusmuistomerkkeihin kuuluvat Apoletsin kirkko ja Togodin kartanoalue.Generalnyi plan, s. 29–35.

Lähteet


Viitteet

Aiheesta muualla
 Togodin kunnan sivusto  

Luokka:Holmin piirin kunnat
Luokka:Novgorodin alueen kylät